עפר שלח

עֹפֶר שֶלַח (נולד ב-9 בפברואר 1960) הוא עיתונאי, פובליציסט ופרשן ספורט ישראלי. בעבר כיהן כחבר הכנסת מטעם מפלגת יש עתיד, וכיו"ר מפלגת תנופה. כיהן גם כיושב ראש הועדה לביקורת המדינה וכיו"ר ועדת הקורונה בכנסת העשרים ושלוש.

== ביוגרפיה ==
עפר שלח נולד בקריית ביאליק, בנו של הכלכלן, איש העסקים וההיסטוריון חזי שלח. למד בתיכון עירוני י"ד בתל אביב.

=== קריירה צבאית (1977–1983) ===
בנובמבר 1977 התגייס לצה"ל, התנדב לצנחנים ושובץ בגדוד 202. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לצנחנים כמפקד מחלקה בגדוד 202, והשתתף במבצע סיגל. לאחר מכן שימש כמדריך בבה"ד 1 ובתפקידו האחרון שימש כסגן מפקד פלחה"ן צנחנים, בין היתר במבצע צלצל.

שלח השתתף במלחמת לבנון הראשונה כמפקד מחלקה במילואים, ובמהלך הקרבות לחם במארב נ"ט של חטיבת צנחני מילואים לשריון הסורי. לימים כתב על הקרב כי .

בשירות מילואים נוסף ב-1983 בלבנון, כאשר כבר היה בתפקיד מ"פ, נפצע קשה ממטען צד ואיבד את עינו. הוא שוחרר בדרגת סרן.

===עיתונאי, סופר ופרשן (1983–2012, 2021–הווה)===
שלח בעמדת שידור של ערוץ 10 ב[[כיכר המדינה בהפגנה המסכמת של "מחאת האוהלים"]]
בשנת 1983 החל את לימודיו לתואר ראשון בכלכלה ובספרות אנגלית באוניברסיטת תל אביב, וסיימם בהצטיינות. בשנים 1986–1988 למד באוניברסיטת ניו יורק וסיים תואר שני בספרות אנגלית וכתיבה.

ב-1989 פרסם את הרומן "גוף שני", המתאר את חוויותיו ורשמיו כחייל בסדיר ובמילואים. שנה מאוחר יותר פרסם לקסיקון לקולנוע, בהוצאת הקיבוץ המאוחד.

החל את דרכו העיתונאית ב-1988 כפרילאנסר בתפקידי כתב וסגן עורך במדור הספורט של "מעריב". מ-1992 החל לפרסם טור במוסף השבת של העיתון. באותה שנה כתב את הספר "מסע בין כוכבים", המסכם את עונת ה-NBA של 1992. בשנת 2000 עבר לכתוב ב"ידיעות אחרונות". בשנת 2007 שב ל"מעריב", ובו הוא כתב טורים בעיקר בנושאי צבא וביטחון. הגיש את התוכנית "נכון לעכשיו" בגלי צה"ל.

במקביל החל להופיע כפרשן בערוץ הספורט, וסיקר בעיקר את ענפי הכדורסל והפוטבול, ושימש ככתב קבוע במגזין "בלייזר". כמו כן הגיש בערוץ הספורט את המגזין השבועי "חמישיות" יחד עם צביקה שרף ושימי ריגר.

במרץ 2006 מונה למגיש קבוע בתוכנית ליל השבת של ערוץ 10, "שישי", לצד רביב דרוקר. את התוכנית הגישו השניים עד תחילת אפריל 2009, עת עברה התוכנית למתכונת חדשה. באוגוסט 2011 הודיע שלח על פרישתו מצוות התוכנית "המקור" מסיבות אישיות. שלח יצר עבור ערוץ 10 את הסרט הדוקומנטרי "אחריי", שבו בחן את השינויים שחלו בחטיבת הצנחנים ובצה"ל בשנים שחלפו מאז שחרורו שלו משירות סדיר ומילואים, זאת באמצעות פלוגת הטירונים במחזור הגיוס של אוגוסט 2011 בגדוד 202 של הצנחנים אל מול פלוגת מחזור נובמבר 1977 בגדוד, שבה שירת הוא עצמו.

ב-2003 פרסם את הספר "המגש והכסף", הדן ביחסו של צה"ל לחברה הישראלית ועל הצורך בהפיכתו לצבא מקצועי. ב-2005 פרסם יחד עם רביב דרוקר את הספר "בומרנג: כישלון המנהיגות באינתיפאדה השנייה". הספר זכה בפרס צ'צ'יק מטעם המכון למחקרי ביטחון לאומי. באפריל 2007 התפרסם הספר שכתב עם העיתונאי יואב לימור - "שבויים בלבנון", המתחקה אחר השתלשלות האירועים סביב מלחמת לבנון השנייה. בעבר הגיש את תוכנית "8 היסטוריה" בכבלים, בערוץ המדע. בשנת 2009, לאחר מבצע עופרת יצוקה, פרסם שלח בתוכנית "שישי" בערוץ 10 עדויות לוחמים אנונימיות המספרים על פשעי מלחמה שהיו שותפים להם בזמן המבצע. בעקבות התוכנית הפרקליטות הצבאית פתחה בחקירת העדויות.

בשנת 2012 יעץ ליאיר לפיד בנוגע למודל גיוס חדשני לצה"ל, דבר שלפיד כלל במצע הבחירות של מפלגתו, "יש עתיד".

שלח כתב עם אביו, חזי, את הספר "המדריך ליוליסס", המפרש את הרומן של ג'יימס ג'ויס. הספר יצא לאור ב-2012, לאחר מותו של האב.

באפריל 2021 לאחר פרישתו מהכנסת חזר לעסוק בעיתונות והחל לשדר את משחקי NBA בערוץ הספורט, ובהמשך לקח חלק בשידורי אולימפיאדת טוקיו 2020, גם כן בערוץ הספורט.

ב-14 ביולי 2021 החל להגיש את הפודקאסט "האמת היא".<ref></ref>

===קריירה פוליטית (2013–2021)===
לקראת הבחירות לכנסת התשע עשרה הצטרף למפלגת "יש עתיד". הוא שובץ במקום השישי ברשימת המפלגה ונבחר לכנסת.

לאחר הבחירות מונה ליו"ר סיעת "יש עתיד" בכנסת, והיה חבר בוועדת הכספים ובוועדת החוץ והביטחון.

במסגרת כהונתו יזם יחד עם דב חנין, אורלי לוי-אבקסיס וקבוצת חברי כנסת מצטרפים תיקון לחוק זכויות התלמיד האוסר על אפליה מטעמים של זהות מגדרית או נטייה מינית במערכת החינוך. עמד בראש השדולה הגאה לצד ניצן הורוביץ (מרצ) ובראש שדולת התרבות.

במהלך הכנסת התשע עשרה קידם שלח את "חוק הריכוזיות", אשר נועד לצמצם את יוקר המחיה, לעודד תחרותיות במשק ולסייע לעסקים קטנים ובינוניים. כמו כן היה נציג סיעת "יש עתיד" בוועדת שקד, שחוקקה את התיקון לחוק שירות ביטחון שעסק בגיוס בני ישיבות לצה"ל.

לקראת הבחירות לכנסת העשרים הוצב שלח במקום השישי ברשימת יש עתיד, ונכנס לכנסת. בכנסת העשרים היה חבר בוועדת החוץ והביטחון ושימש כיו"ר סיעת יש עתיד בכנסת. כיהן כיושב ראש שדולת העצמאיים ויושב ראש שדולת התרבות. בנובמבר 2015 פרסם את ספרו "האומץ לנצח - מדיניות ביטחון לישראל", בו הניח יסודות לתפיסת ביטחון עדכנית למדינת ישראל. הספר זיכה את שלח בפרס יצחק שדה לספרות צבאית ובפרס צ'צ'יק. עם איחודה של מפלגת "יש עתיד" עם מפלגות "חוסן לישראל" ו-"תל"ם - תנועה לאומית ממלכתית", לקראת הבחירות לכנסת ה-21 – הוצב שלח במקום השמיני של רשימת "כחול לבן", ונבחר לכהונה שלישית בכנסת כשהרשימה כולה קיבלה 35 מנדטים.
ב-24 במרץ 2020, ובעקבות התפרצות נגיף הקורונה בישראל, נבחר לעמוד בראש הוועדה המיוחדת להתמודדות עם הנגיף. הוועדה תוכננה לטפל במשבר מהזווית הבריאותית, הכלכלית והממשלתית.<ref></ref> בהמשך, מונה לעמוד בראש הועדה לביקורת המדינה.

ב--2 בספטמבר 2020 קרא לקיים פריימריז לראשות יש עתיד והודיע על רצונו להתמודד בהם מול יו"ר המפלגה יאיר לפיד. ראש המפלגה, יאיר לפיד, סירב ואף דאג לסלקו מקבוצת הוואטסאפ המפלגתית<ref></ref>. לאחר מכן פרש שלח מהמפלגה וניסה לרוץ בראש רשימה עצמאית, אך משראה כי הרשימה לא תעבור את אחוז החסימה, הודיע כי לא יתמודד בבחירות.

==== מפלגת תנופה (2020–2021)====
ממוזער
ב-24 בדצמבר 2020 הודיע שהוא עוזב את יש עתיד ומקים מפלגה בראשותו, והתפטר מהכנסת כשלושה ימים לאחר מכן. שם המפלגה "תנופה" הוכרז ב-2 בינואר 2021. שלח הצטרף למעשה אל רועי כהן, נשיא ארגון העצמאים להב שמשמש גם כיו"ר המפלגה הלא פעילה "מפלגת העצמאים והעסקים בישראל". ב-4 בפברואר 2021, מספר שעות לפני סגירת הרשימות לקראת הבחירות לכנסת העשרים וארבע, הודיע על פרישה מהבחירות.<ref></ref>

==== הצעות חוק מרכזיות ====
בין הצעות החוק שהגיש: הצעת חוק משרת מילואים פעיל להסדרת מעמד משרתי המילואים, הצעת החוק הגדלת הסיוע למשרתי מילואים עצמאיים והצעה לתיקון חוק הפרשנות הקובעת כי בכל מקום בחוק שאוסר על אפליה, האיסור יחול גם נגד אפליה על רקע נטייה מינית או זהות מגדרית. בנוסף, יזם את הצעת חוק לשינוי אמות המידה לזכאות לנכי צה"ל בהתאם למסקנות ועדת גורן, והצעת חוק "החולה הנוטה למות" שמטרתה לאפשר מיתת חסד בישראל לחולים סופניים.

=== מחקר ===
החל מיוני 2021 עוסק שלח במחקר אקדמי בעל השלכות אקטואליות, על רקע התמחותו בנושאי ביטחון, כחוקר בכיר ב
.

=== חיים אישיים ===
היה נשוי לד"ר מיכל שלח, שנפטרה בשנת 2009. הוא אב לשניים ומתגורר בגנתון. אחיו, אמיר שלח, היה משנה למנכ"ל מגדל.

כתחביב, שלח רץ למרחקים ארוכים. השתתף, בין השאר, במרתון שיקגו בשנת 2005. שיאו האישי, העומד על 2:52:16 שעות, נקבע במרתון רוטרדם באפריל 2008.

== ספריו ==
* "גוף שני", תל אביב: זמורה-ביתן ('עמודים לספרות עברית'), תש"ן 1989 (רומן)
* "לקסיקון קולנוע", 2 כרכים, תל אביב: הקיבוץ המאוחד, תש"ן 1990
* "מסע בין כוכבים", תל אביב: כנרת ('אן בי אי'), 1992
* "המגש והכסף: מדוע דרושה מהפכה בצה"ל", אור יהודה: כנרת, זמורה-ביתן ('המצב הישראלי'), תשס"ג 2003
* רביב דרוקר, עפר שלח, "בומרנג: כישלון המנהיגות באינתיפאדה השנייה", ירושלים: כתר, 2005
* עפר שלח, יואב לימור, "שבויים בלבנון: האמת על מלחמת לבנון השנייה", תל אביב: משכל, 2007
* חזי ועפר שלח, "המדריך ליוליסס", הוצאת מחברות לספרות, 2012
* "האומץ לנצח - מדיניות ביטחון לישראל", תל אביב: ידיעות ספרים, 2015

== קישורים חיצוניים ==

* 
* [https://www.knesset.tv/knesset-members/יש-עתיד-תלם/19927/ עפר שלח], באתר [https://www.knesset.tv/ ערוץ הכנסת]
* עפר שלח, [http://ofershelah.co.il/ אתר הבית]
* 
* 

==== בתור עיתונאי ואיש תקשורת ====
* 
* 
* 
* 
* 
* 
* 
* 
* 

==== בתור פוליטיקאי ====
* 
* 
* 
* [http://www.yeshatid.org.il/נאום-פתיחה---ח-כ-עופר-שלח נאום פתיחה – ח"כ עופר שלח], באתר יש עתיד, 19 בפברואר 2013
* 
* 
* 
* 
* 
* 
* 
* 
* [https://geekonomy.net/2015/12/17/geekonomy28ofershelah/, עפר שלח] בגיקונומי, 17 בדצמבר 2015
* 
* 
* 
* 
==== מכתביו ====
* [http://www.nrg.co.il/gevanew/owa/MORE.OPINIONS?pWriterID=1777583 כל הטורים של שלח] באתר nrg מעריב
* 
* - על פציעתו בקרב
* 
* [http://www.inss.org.il/uploadimages/Import/(FILE)1193637327.pdf אנטי–מלחמה]. "עדכן אסטרטגי", כרך 9, גיליון 3, אוקטובר 2006, עמודים 2–5.
* [https://web.archive.org/web/20131029205044/http://yeshatid.org.il/נאום-חכ-עפר-שלח-בישיבת-כנסת-מיוחדת-לרג/ נאום ח"כ עפר שלח בישיבת כנסת מיוחדת לרגל 40 שנה למלחמת יום הכיפורים], מתוך אתר יש עתיד
* [http://www.inss.org.il/uploadImages/systemFiles/IDFStratNatSec2.2Shelah.pdf "אסטרטגיית צה"ל": אתגר לדרג המדיני ולציבור הישראלי], בתוך "אסטרטגיית צה"ל" בראי הביטחון הלאומי בעריכת מאיר אלרן, גבי סיבוני, קובי מיכאל, המכון למחקרי ביטחון לאומי, 2016.
* [https://www.inss.org.il/he/publication/idf-maneuver/ מי שיברח מהתמרון, לא ינצח], המכון למחקרי ביטחון לאומי, 12 באוגוסט 2021.
* [https://www.idf.il/אתרי-יחידות/מרכז-דדו/גיליון-40-יובל-למלחמת-יום-הכיפורים/המחדל-השלישי-האם-תוקנו-הכשלים-בבניין-הכוח-והכנתו-למלחמה-מיום-הכיפורים-ועד-היום-עפר-שלח/ המחדל השלישי – האם תוקנו הכשלים בבניין הכוח והכנתו למלחמה, מיום הכיפורים ועד היום?] בין הקטבים, גיליון 40, יוני 2023.
* [https://www.idf.il/%D7%90%D7%AA%D7%A8%D7%99-%D7%99%D7%97%D7%99%D7%93%D7%95%D7%AA/%D7%9E%D7%A8%D7%9B%D7%96-%D7%93%D7%93%D7%95/%D7%92%D7%99%D7%9C%D7%99%D7%95%D7%9F-41-%D7%9E%D7%9C%D7%97%D7%9E%D7%AA-%D7%97%D7%A8%D7%91%D7%95%D7%AA-%D7%91%D7%A8%D7%96%D7%9C/%D7%91%D7%A0%D7%99%D7%99%D7%9F-%D7%94%D7%9B%D7%95%D7%97-%D7%91%D7%A2%D7%A7%D7%91%D7%95%D7%AA-%D7%97%D7%A8%D7%91%D7%95%D7%AA-%D7%91%D7%A8%D7%96%D7%9C-%D7%9C%D7%90-%D7%9C%D7%97%D7%96%D7%95%D7%A8-%D7%A2%D7%9C-%D7%98%D7%A2%D7%95%D7%99%D7%95%D7%AA-%D7%94%D7%A2%D7%91%D7%A8-%D7%A2%D7%A4%D7%A8-%D7%A9%D7%9C%D7%97/ בניין הכוח בעקבות "חרבות ברזל" – לא לחזור על טעויות העבר], בין הקטבים, גיליון 41, אפריל 2024.

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:עיתונאים כותבי עברית
קטגוריה:סגל ערוץ הספורט
קטגוריה:ערוץ עשר: שדרנים, שחקנים ומנחים
קטגוריה:סגל מעריב
קטגוריה:סופרים ישראלים
קטגוריה:פובליציסטים ישראלים
קטגוריה:בעלי טור ישראלים
קטגוריה:מחברי ספרי עיון ישראלים
קטגוריה:פרשני כדורסל ישראלים
קטגוריה:פרשנים פוליטיים ישראלים
קטגוריה:פרשנים צבאיים ישראלים
קטגוריה:סגל ידיעות אחרונות
קטגוריה:חברי הכנסת התשע עשרה
קטגוריה:חברי הכנסת העשרים
קטגוריה:חברי הכנסת העשרים ואחת
קטגוריה:חברי הכנסת העשרים ושתיים
קטגוריה:חברי הכנסת העשרים ושלוש
קטגוריה:חברי הכנסת מטעם יש עתיד
קטגוריה:חברי הכנסת מטעם כחול לבן
קטגוריה:חברי הכנסת מטעם יש עתיד – תל"ם
קטגוריה:בוגרי תיכון עירוני י"ד (תל אביב)
קטגוריה:בוגרי אוניברסיטת תל אביב
קטגוריה:זוכי פרס יצחק שדה
קטגוריה:יושבי ראש הוועדה לענייני ביקורת המדינה
קטגוריה:חברי כנסת נכי צה"ל
קטגוריה:זוכי פרס צ'צ'יק
קטגוריה:מועצה אזורית חבל מודיעין: אישים
קטגוריה:סגל המכון למחקרי ביטחון לאומי
קטגוריה:ישראלים שנולדו ב-1960
קטגוריה:חברי הכנסת: אנשי תקשורת
קטגוריה:קריית ביאליק: אישים